melléklet a 74/2023. (III.9.) határozathoz

**FELHASZNÁLÁSI SZERZŐDÉS**

amely létrejött egyrészről a **Fejér** **Vármegyei Önkormányzat**

székhelye: 8000 Székesfehérvár, Szent István tér 9.

Törzskönyvi azonosító száma: 726984

adószáma: 15726982-2-07

KSH statisztikai számjel: 15726982-8411-321-07

képviseli: Dr. Molnár Krisztián elnök

(a továbbiakban: Vármegyei Önkormányzat),

másrészről **Mór Városi Önkormányzat**

székhelye: 8060 Mór, Szent István tér 6.

Törzskönyvi azonosító száma: 727222

adószáma: 15727220-2-07

KSH statisztikai számjel: 15727220-8411-321-07

képviseli: Fenyves Péter polgármester

(a továbbiakban: Mór Városi Önkormányzat)

(a továbbiakban együttesen: Felek)

között az alulírott napon és helyen, az alábbi feltételekkel.

**A Dokumentumok**

1. A Miniszterelnökség Területfejlesztési Operatív Programok Irányító Hatósága és a Fejér Megyei Önkormányzat között TOP-1.5.1-20-2020-00012 azonosító számon létrejött, A 2021-2027 időszak projektszintű előkészítése Fejér megyében című projekthez kapcsolódó Támogatási Szerződés keretében a Fejér Megyei Önkormányzat 2021. szeptember 21. napján megbízási szerződést kötött a Magyar Városkutató Intézet Kft-vel – mint Megbízottal – a Települési Helyi Esélyegyenlőségi Programok felülvizsgálata, módosítása a nyolc járásszékhely település esetében tárgyban.
2. A Vármegyei Önkormányzat kijelenti, hogy a megbízási szerződés alapján valamennyi olyan, a szerzői jogokkal és a szellemi alkotáshoz fűződő egyéb jogokkal védelemben részesíthető termékhez kötődő vagyoni értékű joggal rendelkezik, amely a Megbízó tevékenységével összefüggésben, ahhoz közvetlenül vagy közvetetten kapcsolódva jött létre, kivétel nélkül, valamint kizárólagos jelleggel a Vármegyei Önkormányzatot illeti meg. A Vármegyei Önkormányzat jogosult ezen jogokat időbeli, földrajzi és tárgyi (cél szerinti) megkötés nélkül használni, felhasználni, hasznosítani, valamint harmadik személyek részére mindezek tekintetében felhatalmazást adni. A Vármegyei Önkormányzat korlátlan és kizárólagos rendelkezési jogot (tulajdonjog) szerzett a Megbízott által a megbízási szerződés teljesítése érdekében elkészített, előállított, létrehozott minden szellemi termékre, dokumentációra, írásos anyagra, tervre vonatkozóan.
3. A Vármegyei Önkormányzat kijelenti, hogy a következő települési helyi esélyegyenlőségi program felülvizsgálati dokumentumának (a továbbiakban: **HEP felülvizsgálati dokumentum**) korlátlan és kizárólagos rendelkezési jogával (tulajdonjog) rendelkezik.
	1. Tárgy: **Mór Helyi Esélyegyenlőségi Programjának felülvizsgálata**

Készítette: **Magyar Városkutató Intézet Kft.**

Dátum: **2022. február 24.**

**A felhasználási jog átruházása**

1. Felek megállapodnak abban, hogy a Vármegyei Önkormányzat ezen szerződés aláírásával a HEP felülvizsgálati dokumentum feletti felhasználási jogait határozatlan időre, kizárólagos, korlátlan, térbeli és időbeli korlátozástól mentes módon (szerzői jogi teljes rendelkezési jog) Mór Városi Önkormányzatra térítésmentesen átruházza (felhasználási engedély), Mór Városi Önkormányzat pedig elfogadja ezt.
2. A Vármegyei Önkormányzat megadja a HEP felülvizsgálati dokumentum tekintetében a szerzői jogról szóló 1999. évi LXXVI. törvény 46. §-a szerinti harmadik személyre átruházhatóság jogát, valamint a 47. § szerinti, a mű átdolgozásához és többszörözéséhez való felhasználási jogosultságot is Mór Városi Önkormányzat részére.
3. Felek rögzítik, hogy a Vármegyei Önkormányzatnak is megmaradnak a Megbízottal megkötött megbízási szerződés szerinti felhasználási jogai, azokról nem mond le. Jelen szerződés létrejöttét követően a HEP felülvizsgálati dokumentum felhasználási jogait illetően azonos jogokkal és kötelezettségekkel rendelkezik a Vármegyei Önkormányzat és Mór Városi Önkormányzat.
4. Fentiek alapján Mór Városi Önkormányzat külön díjfizetési kötelezettség nélkül jogosult a HEP felülvizsgálati dokumentum átdolgozására, átdolgoztatására, többszörözésére, azt a 2021-2027 közötti uniós programozási időszakban, a TOP Plusz keretében kiírásra kerülő releváns Felhívás kapcsán benyújtandó támogatási kérelméhez felhasználhatja – különös tekintettel a TOP\_Plusz-1.3.1-21 Felhívás keretében a Fenntartható Városfejlesztési Stratégia megvalósítását elősegítő dokumentumok, elemzések, tanulmányok elkészítésére, módosítására –, melyhez a Vármegyei Önkormányzat jelen Felhasználási szerződés aláírásával kifejezetten hozzájárul.
5. A Vármegyei Önkormányzat szavatol azért, hogy a HEP felülvizsgálati dokumentum tekintetében nem áll fenn harmadik személynek olyan kizárólagos szerzői felhasználási joga, amely Mór Városi Önkormányzat jelen szerződés szerinti jogszerzését és a felhasználást korlátozná vagy akadályozná.
6. Felek rögzítik, hogy jelen megállapodás mindkét fél általi aláírással lép hatályba.

**Egyéb rendelkezések**

1. Felek a jelen Felhasználási szerződéssel kapcsolatban felmerült jogvitát elsősorban békés úton kísérlik meg megoldani.
2. Felek rögzítik, hogy jelen Felhasználási szerződés mindkét fél általi aláírással lép hatályba.
3. Felek megállapítják, hogy jelen megállapodásban rögzített megfelelő kötelezettségvállalást a TOP-1.5.1-20 A 2021-27 tervezési időszak stratégiai és projektszintű előkészítése című Felhívás 3.4.1.1. B) 1. pontjában hivatkozott „együttműködési szándéknyilatkozat”-nak is tekintik.
4. Jelen Felhasználási szerződésben nem szabályozott kérdésekben a Polgári Törvénykönyvről szóló 2013. évi V. törvény, a szerzői jogról szóló 1999. évi LXXVI. törvény és a végrehajtására kiadott jogszabályok irányadók.

A Felek képviselői a jelen megállapodást, elolvasás és értelmezés után, mint a Felek akaratával mindenben megegyezőt, jóváhagyólag írják alá.

Jelen megállapodás 4 eredeti példányban készült, amelyből Feleket 2-2 eredeti példány illeti.

Székesfehérvár, 2023. év hó napján

|  |  |
| --- | --- |
| **Fejér Vármegyei Önkormányzat**képviseli: | **Mór Városi Önkormányzat**képviseli: |
| **Dr. Molnár Krisztián** | **Fenyves Péter****polgármester** |
| **elnök** |